ادیتی راؤ حیدری

ادتی راؤ حیدری اک بھارتی اداکارہ اے جو مکھ طور اتے ہندی اتے تامل فلماں وچ کم کردی اے۔ اسدا جم حیدرآباد، تیلنگانا وچ 28 اکتوبر 1976 نوں ہویا سی۔ اوہ کلاسیکل ناچ بھرتناٹیئم وچ نپن اے۔ اسنے کئی فلماں وچ کم کیتا اے۔ 2016 دی فلم وزیر وچ وی اسنے اداکاری کیتی اے ۔
ادتی راؤ حیدری شاہی پروار نال متعلق سی ادتی راؤ حیدری اکبر حیدری دی پوتی سی جو کہ ریاست حیدرآباد دا وزیر اعلیٰ سی۔ادتی راؤ حیدری محمد صالح اکبر دی بھتیجی سی جو کہ آسام دا گورنر سی۔حیدری دے ماں پیؤ الگ رہن لگے جدوں توں اس دی عمر دو سال دی سی اس دی ماں دلی آ گئی تے پیؤ نے دوبارہ ویاہ کروا لیا جس توں اوہناں نوں کوئی بچہ نہیں سی۔اس کرکے اسیں کہہ سکدے ہاں کہ حیدری نے اپنا بچپن دلی تے حیدرآباد دوواں جگھاں تے ہی بتایا۔چھ سال دی عمر وچ ہی حیدری نے بھارت ناٹئم سکھنا شروع کیتا۔حیدری نے دسیا کہ اوہ اپنی کالج دی پڑھائی پوری کرن توں بعد ایکٹنگ وچ جانا چاہندی سی جس کرکے اس نے سبھ توں پہلاں ساؤتھ فلم انڈسٹری وچ کم کیتا اتے نال ہی اپنی قسمت ازماؤن لئی بالیوڈّ وچ اینٹری کرن لئی ممبئی آ گئی۔

 کیریئر 
حیدری نے اپنے کیریئر دی شروعات بھرتناٹیئم لیلا سیمسن نال شروع کیتا اتے اوہ کافی ٹائم لیلا سیمسن دے گروپ وچ وی کم کردی رہی۔ 2004 وچ حیدری نے پہلی فلم "سرینگارام" وچ کم کیتا جس وچ اس نے دیوداسی دا کردار نبھایا۔ اس توں علاوہ دو ہزار گیاراں(2011) وچ حیدری نے یہ سالی زندگی فلم وچ وی اداکاری کیتی جس توں اسیں کہہ سکدے ہاں کہ ادتی دے کیریئر دی شروعات کافی چنگی ہو رہی سی۔

2013 وچ حیدری نے مہیش بھٹ دی فلم مرڈر وچ روشنی دے کردار دے کردار نبھائیا اس توں علاوہ اس نے امیتابھ بچن رنبیر کپور تے ہور بہت سارے مشہور اداکاراں نال اداکاری کیتی۔

 اوارڈ 
یہ سالی زندگی فلم لئی اس سکرین ایوارڈ ملیا اتے راک سٹار فلم لئی بیسٹ ایکٹر اینڈ سپورٹنگ رول لئی وی اوارڈ ملیا اتے مرڈر تھری لئی بگّ سٹار اینٹرٹینمینٹ اوارڈ ملیا۔ ادتی نوں تامل فلم لئی وی اوارڈ دتا گیا۔

 نجی زندگی 
2005وچ ادتی دا ویاہ ستیا دیپ مشرا جو کہ اک ٹیلیوژن ایکٹر سی اس نال ہویا۔ستیا دیپ مشرا تے ادتی اس طرحاں 17 سال دی عمر توں ہی رلیشنشپ وچ سن۔ممبئی دو ہزار پنج وچ ویاہ کرواؤن توں بعد 2013 وچ ادتی نے اک انٹرویو وچ دسیا کہ اوہ اتے ستیا دیپ مشرا ہن الگ ہو گئے ہن۔ ادتی راؤ حیدری دے ستیا دیپ مشرا الگ ہون دے باوجود وی بہت ودھیا دوست ہن ایہہ گل ادتی راؤ حیدری نے اک انٹرویو وچ دسی۔ ادتی راؤ حیدری دا کیریئر کافی تیز رفتار نال اگے ودھ رہا اے اس دا ناں ہن وی نامور ہیروئناں وچ لیا جان لگیا اے۔

 فلماں 
 پدماوت (فلم)

 ہور ویکھو 
  بھارتی فلمی اداکاراواں دی لسٹ
 بھارتی سنیما

 حوالے 

گٹھ:بھارتی اداکاراواں
گٹھ:بھارتی فلمی اداکاراواں
گٹھ:21ویں صدی دیاں بھارتی اداکاراواں
گٹھ:۲۱ویں صدی دیاں بھارتی اداکاراواں
گٹھ:بھارتی فلمی جگت